Valsts sabiedrība ar ierobežotu atbildību

**“TRAUMATOLOĢIJAS UN ORTOPĒDIJAS SLIMNĪCA”**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSVSIA “Traumatoloģijas un ortopēdijas slimnīca”2024. gada 21. jūnija kustamās mantas izsoles komisijas sēdē(protokols Nr. 1) |

**KUSTAMĀS MANTAS IZSOLES NOLIKUMS**

*(par traktora Belarus 320 MK izsoli)*

identifikācijas Nr. VSIA TOS 2024/1IZ

1. **Vispārīgie noteikumi**
	1. Izsoles noteikumi nosaka kārtību, kādā tiek atsavināta, pārdodot izsolē, VSIA „Traumatoloģijas un ortopēdijas slimnīca", turpmāk tekstā – Slimnīca, piederošā kustamā manta — traktors Belarus 320 MK (valsts reģistrācijas nr. T3281LL), turpmāk tekstā — Manta.
	2. Manta atrodas Slimnīcas teritorijā, Duntes ielā 22, Rīgā.
	3. Mantas atsavināšanas veids – atklāta, rakstiska izsole ar augšupejošu soli.
	4. Izsoli organizē ar Slimnīcas valdes priekšsēdētājas 2024. gada 28. maija rīkojumu Nr. 01-06/65 apstiprināta traktortehnikas izsoles komisija (turpmāk – Komisija).
	5. Izsoles piedāvājumu atvēršanas vieta un laiks — Mantas izsole notiks Slimnīcas Administrācijas ēkas 2. stāvā, Duntes ielā 22, Rīgā, 2024. gada 19. jūlijā plkst. 14.00. Pieteikumi, kuri tiks iesniegti pēc Nolikuma 1.5. punktā noteiktā termiņa, netiks pieņemti, un neatvērti tiks atdoti atpakaļ iesniedzējam.
	6. Mantas nosacītā cena — EUR 4840,00.
	7. Izsoles sākumcena ir 1.6. punktā noteiktā nosacītā cena.
	8. Mantas izsolē nosolītā cena ir apliekama ar Pievienotās vērtības nodokli (PVN).
	9. Līdz pieteikuma par piedalīšanos izsolē iesniegšanai persona, kura vēlas piedalīties Mantas izsolē, iesniedz izsoles nodrošinājumu EUR 484,00 (četri simti astoņdesmit četri euro, 00 centi), veicot bezskaidras naudas norēķinu VSIA „Traumatoloģijas un ortopēdijas slimnīca", reģistrācijas Nr. 40003410729, kontā LV92HABA0551009437916 AS “Swedbank”, norādot mērķi „Kustamās mantas izsoles nodrošinājuma nauda". Nodrošinājums uzskatāms par iesniegtu, ja attiecīgā naudas summa ir ieskaitīta iepriekš norādītajā kontā.
	10. Informācija par Mantas izsoli tiek publicēta Slimnīcas mājaslapā [www.tos.lv](http://www.tos.lv) un Latvijas Republikas oficiālajā izdevumā “Latvijas Vēstnesis”.
	11. Izsolāmās mantas izsoles tiesisko pamatu nosaka Civillikums, Publiskas personas finanšu līdzekļu un mantas izšķērdēšanas novēršanas likums, Publiskas personas mantas atsavināšanas likums un citi normatīvie akti.
	12. Komisijai ir pienākumi un tiesības:
		1. pieteikumu par piedalīšanos izsolē un izsoles noteikumos norādīto dokumentu pieņemšanu izsoles sludinājumā un šajos noteikumos minētajā vietā, laikā un termiņā;
		2. līdz izsoles sākumam neizpaust ziņas trešajām personām par izsoles dalībnieku pretendentiem un to skaitu;
		3. nodrošināt Mantas apskati, iepriekš vienojoties par Mantas apskates datumu, laiku un vietu ar Slimnīcas pārstāvi Daini Kalniņu, tālr. 29215262, e-pasts: Dainis.Kalnins@tos.lv.
		4. nepieņemt pieteikumu piedalīties izsolē pēc pieteikumu iesniegšanas termiņa beigām.
	13. Kontaktpersona par izsoles nolikumu: Vineta Vīksna, tālr. 67399248, e-pasts: Vineta.Viksna@tos.lv.
2. **Mantas raksturojums**
	1. Manta ir VSIA „Traumatoloģijas un ortopēdijas slimnīca" īpašums.
	2. Mantas specifikācija (sertificēta eksperta vērtējums) pievienots Noteikumu pielikumā Nr. 2 „Mantas specifikācija – eksperta vērtējums".
	3. Mantu var apskatīt sākot no sludinājuma publicēšanas dienas līdz 2024. gada 17. jūlijam, iepriekš sazinoties ar noteikumu 1.12.3. punktā minēto personu.
	4. Izsoles dalībniekam, kurš Mantu nosolījis, ir pienākums Mantu izvest ne vēlāk 30 kalendāra dienu laikā no Pirkuma līguma noslēgšanas un pirkuma maksas samaksas dienas.
3. **Izsoles dalībnieki, pieteikšanās izsolei un izsoles dalībnieku reģistrācija**
	1. Par izsoles dalībnieku var kļūt ikviena fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašumā Mantu un kura izsoles sludinājumā noteiktajā termiņā un kārtībā ir iesniegusi Komisijai pieteikumu par piedalīšanos izsolē un veikusi nodrošinājuma naudas samaksu, kas šī nolikuma 1.9. punktā norādītajā Slimnīcas norēķinu kontā saņemta līdz izsoles dienai.
	2. Pieteikumu par piedalīšanos izsolē Komisijai jāiesniedz līdz 2024. gada 19. jūlijam plkst. 13.00 personīgi, vai nosūtot pa pastu uz adresi: VSIA „Traumatoloģijas un ortopēdijas slimnīca”, Duntes ielā 22, LV-1005, norādot: „Pieteikums izsolei Nr. VSIA TOS 2024/1IZ”, ar atzīmi “Neatvērt pirms piedāvājumu atvēršanas sanāksmes”, vai parakstot to ar drošu elektronisko parakstu un nosūtot elektroniski uz e-pastu: vineta.viksna@tos.lv iepriekšminētajā termiņā.
	3. Pieteikumā par piedalīšanos izsolē:
		1. jānorāda izsoles dalībnieka vārds, uzvārds (fiziskai personai) vai komercsabiedrības nosaukums (juridiskai personai);
		2. jānorāda personas kods, deklarētās dzīvesvietas adrese (fiziskai personai) vai reģistrācijas numurs, juridiskā adrese (juridiskai personai);
		3. jānorāda norēķinu rekvizīti kredītiestādē izsoles nodrošinājuma atmaksai šajos izsoles noteikumos noteiktajos gadījumos;
		4. jāapliecina vēlme piedalīties izsolē un, ka izsoles dalībnieks ir iepazinies ar šis izsoles noteikumiem.
	4. Pieteikumu par piedalīšanos izsolē paraksta fiziska persona personīgi vai uz notariāli apliecinātas pilnvaras pamata pilnvarotā persona, juridiskas personas pārstāvis vai pilnvarotā persona.
	5. Izsoles dalībnieks, iesniedzot Komisijai pieteikumu par piedalīšanos izsolē, apliecina, ka vēlas iegādāties izsolē Slimnīcas izsolīto kustamo mantu saskaņā ar šiem izsoles noteikumiem, un jebkura izsoles dalībnieka prasība izmainīt šos noteikumus tiek uzskatīta par atteikšanos piedalīties izsolē, zaudējot samaksāto izsoles nodrošinājumu.
	6. Pieteikumam par piedalīšanos izsolē jāpievieno šādi dokumenti:
		1. bankas apstiprināts maksājuma uzdevums, tā apliecināts atvasinājums vai bankas apstiprināta internetbankas izdruka, kas apliecina izsoles nodrošinājuma summas samaksu atbilstoši šiem izsoles noteikumiem;
		2. normatīvajos aktos noteiktā kārtībā apliecinātu pilnvaru vai tās atvasinājumu, ja darbības veic izsoles dalībnieka pilnvarots pārstāvis.
		3. Ja publiskajās datubāzēs nevar iegūt informāciju par attiecīgo juridisko personu vai personālsabiedrību, Komisija ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas). Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisko līgumu noteikumiem.
	7. Izsoles dalībnieki tiek reģistrēti izsoles dalībnieku reģistrācijas sarakstā, norādot šādas ziņas:
		1. Izsoles dalībnieka reģistrācijas numurs, reģistrācijas datums un laiks;
		2. vārds, uzvārds (fiziskai personai) vai nosaukums (juridiskai personai);
		3. personas kods (fiziskai personai) vai reģistrācijas numurs (juridiskai personai);
		4. deklarētās dzīvesvietas adrese (fiziskai personai) vai juridiskā adrese (juridiskai personai).
	8. Ja piedāvājums tiek sūtīts pasta sūtījumā, izsoles dalībnieks ir atbildīgs par savlaicīgu pieteikuma par piedalīšanos izsolē izsūtīšanu, lai nodrošinātu pieteikuma saņemšanu ne vēlāk ka līdz izsoles dienai.
	9. Izsoles dalībniekam nav tiesības atsaukt savu pieteikumu par piedalīšanos izsolē un pieprasīt iemaksātās izsoles nodrošinājuma summas atmaksāšanu.
	10. Komisija ir tiesīga pārbaudīt izsoles dalībnieka pieteikumā par piedalīšanos izsolē sniegtās ziņas, pieņemot šādus lēmumus:
		1. ja līdz izsoles sākumam tiek konstatēts, ka izsoles dalībnieks ir sniedzis nepatiesas ziņas, šis dalībnieks netiek iekļauts izsoles dalībnieku sarakstā un tam netiek atmaksāts samaksātais izsoles nodrošinājums;
		2. ja tiek konstatēts, ka izsoles dalībnieks ir sniedzis nepatiesas ziņas, Komisija pieņem lēmumu par izsoles dalībnieka no saraksta, līdz ar to tas zaudē tiesības piedalīties izsolē vai iegādāties Mantu, un tam netiek atmaksāts samaksātais izsoles nodrošinājums.
	11. Komisija pieņem lēmumu pretendenta izslēgšanu no dalības rakstiskā izsolē, to atspoguļojot protokolā, ja:
		1. Pieteikums nav noformēts atbilstoši šiem izsoles noteikumiem vai pieteikumā iztrūkst prasītā informācija;
		2. piedāvātais Mantas pirkuma cenas apmērs ir mazāks par Nolikuma 1.6. punktā noteikto nosacīto Mantas cenu;
		3. pretendents ir iesniedzis nepatiesu informāciju;
		4. pieteikumu ir parakstījusi persona bez pretendenta pārstāvības tiesībām;
		5. pret pretendentu ir ierosināta maksātnespēja, pretendents atrodas bankrota, likvidācijas stadijā, pretendenta saimnieciskā darbība ir apturēta vai izbeigta;
		6. pretendentam ir neizpildītas maksājuma saistības pret Slimnīcu, kurām ir iestājies samaksas termiņš.
	12. Ziņas par pretendentiem un to skaitu netiek izpaustas līdz izsoles sākumam.
4. **Izsoles norise**
	1. Izsoles pieteikumu atvēršana notiks Slimnīcas Administrācijas ēkas 2. stāvā, Duntes ielā 22, Rīgā, 2024. gada 19. jūlijā plkst. 14.00.
	2. Izsoles dalībnieki, kas piedalās izsoles pieteikumu atvēršanā, vai to pilnvarotās personas pirms izsoles sākuma uzrāda Komisijai personu apliecinošu dokumentu;
	3. Ja izsoles dalībnieks vai tā pilnvarotā persona nevar uzrādīt personu apliecinošu dokumentu, Komisija nav tiesīga ļaut personai piedalīties izsoles piedāvājumu atvēršanā.
	4. Komisijai ir tiesības pārtraukt izsoli jebkurā tās stadijā līdz lēmuma par uzvarētāja noteikšanu paziņošanai.
5. **Pirkuma maksas samaksas kārtība un pirkuma līgums**
	1. Izsoles dalībniekam, kurš nosolījis augstāko cenu, ne vēlāk kā 7 (septiņu) dienu laikā no izsoles rezultātu apstiprināšanas un paziņojuma nosūtīšanas dienas ir jānoslēdz pirkuma līgums par nosolīto Mantu šo noteikumu 3. pielikumā apstiprinātajā līguma redakcijā.
	2. Izsoles dalībniekam, kurš nosolījis augstāko cenu, 10 (desmit) dienu laikā no līguma parakstīšanas dienas jāveic nosolītās Mantas apmaksa, no nosolītās Mantas cenas atrēķinot iesniegto izsoles nodrošinājumu.
	3. Izsoles dalībniekam, kurš nosolījis Mantu, bet neparaksta pirkuma līgumu šo noteikumu 5.1.punktā minētajā termiņā, izsoles nodrošinājuma nauda netiek atmaksāta.
	4. Nokavējot šajos izsoles noteikumos noteikto pirkuma līguma noslēgšanas termiņu izsoles dalībnieka vainas dēļ, izsoles dalībnieks zaudē tiesības iegādāties Mantu un saņemt iesniegto izsoles nodrošinājumu, un Komisija veic noteikumu 5.5. punktā norādītās darbības.
	5. Ja iestājušies šo noteikumu 5.4. punktā noteiktie apstākļi, Komisija par to rakstveidā informē izsoles dalībnieku, kurš nosolījis nākamo augstāko cenu. Dalībniekam, kurš nosolījis nākamo augstāko cenu, ir tiesības 14 (četrpadsmit) kalendāru dienu laikā no paziņojuma saņemšanas dienas paziņot Komisijai par Mantas pirkšanu par paša nosolīto augstāko cenu. Uz šādu pircēju attiecas visi noteikumos noteiktie pirkuma maksas samaksas nosacījumi, ievērojot, ka pirkuma maksas samaksas termiņš sāk tecēt no pircēja paziņojuma par mantas pirkšanu iesniegšanas brīža.
6. **Izsoles rezultātu apstiprināšana, izsoles atzīšana par nesekmīgu vai spēkā neesošu**
	1. Komisija protokolē izsoles norisi un izsoles protokolu apstiprina 7 dienu laikā pēc izsoles pieteikumu atvēršanas dienas.
	2. Komisija apstiprina izsoles rezultātus ne vēlāk kā 10 (desmit) dienu laikā pēc augstākās nosolītās cenas (pirkuma maksas) samaksas saņemšanas.
	3. Komisijas lēmumu par izsoles rezultātu apstiprināšanu vai neapstiprināšanu rakstveidā paziņo izsoles uzvarētājam.
	4. Komisija pieņem lēmumu par izsoles atzīšanu par nesekmīgu, ja:
		1. noteiktajos termiņos nav iesniegts neviens pieteikums dalībai izsolē, kas atbilst izsoles noteikumu prasībām;
		2. ja izsoles dalībnieks noteiktajā laikā nav samaksājis nosolīto cenu;
		3. izsoles dalībnieks ir tāda persona, kura nevar slēgt darījumus vai kurai nebija tiesību piedalīties izsolē;
		4. neviens izsoles dalībnieks nav piekritis pirkt Mantu;
	5. Komisija pieņem lēmumu par izsoles atzīšanu par spēkā neesošu, ja:
		1. Izsole bijusi izsludināta, pārkāpjot šos noteikumus;
		2. nav ievērotas izsoles noteikumos noteiktās izsoles dalībnieku reģistrācijas prasības;
		3. tiek noskaidrots, ka nepamatoti nav ļauts kādai personai piedalīties izsolē vai nepareizi noraidīts kāds pārsolījums;
		4. Starp izsoles dalībniekiem konstatēta vienošanās, kas ietekmējusi izsoles rezultātus vai gaitu;
		5. par izsoles uzvarētāju atzīts izsoles dalībnieks, kuram nav bijušas tiesības piedalīties izsolē.
	6. Rakstveida pretenzijas par izsoles noteikumu pārkāpumiem izsoles dalībnieki var iesniegt Komisijai ne vēlāk kā 3 (trīs) darba dienu laikā pēc izsoles pieteikumu atvēršanas dienas, iesniedzot attiecīgus pierādījumus. Komisija līdz izsoles rezultātu apstiprināšanai pieņem lēmumu par izsoles atzīšanu par spēkā neesošu vai noraida pretenziju.
	7. Pretendenta iesniegts pieteikums ir apliecinājums tam, ka viņš ir iepazinies un piekrīt izsoles kārtības noteikumiem.

Pielikumā:

1. pielikums — pieteikums dalībai izsolē;

2. pielikums — Mantas specifikācija – eksperta vērtējums;

3. pielikums — Pirkuma līguma projekts.

Komisijas priekšsēdētājs D. Kalniņš

**Pielikums Nr. 1**

Nolikumam

*par traktora Belarus 320 MK izsoli)*

*identifikācijas Nr. VSIA TOS 2024/1IZ*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds/Juridiskās personas nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskās personas deklarētā dzīvesvietas adrese/

Juridiskās personas juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas kods/ Reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis; e-pasts

**PIETEIKUMS IZSOLEI**

*par traktora Belarus 320 MK izsoli*

Izsoles identifikācijas Nr. VSIA TOS 2024/1IZ

Ar šī piedāvājuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) piesakās dalībai VSIA “Traumatoloģijas un ortopēdijas slimnīca” (turpmāk – Slimnīca) rīkotajā izsolē (izsoles identifikācijas Nr. VSIA TOS 2024/1IZ) traktora Belarus 320 MK izsoli (turpmāk – Manta).

**Pretendenta piedāvātā pirkuma cena (EUR) par** **Mantu (bez PVN):**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[[1]](#footnote-1) *(summa cipariem un vārdiem),*

**Iesniedzot piedāvājumu** **pretendents apliecina, ka:**

1. ir iepazinies ar izsoles nolikumu un pirkuma līguma nosacījumiem, tajos noteiktās tiesības un pienākumi ir skaidri un saprotami, piekrīt tiem un apņemas tos ievērot;
2. pretendentam nav ierosināta maksātnespēja, pretendents neatrodas bankrota vai likvidācijas stadijā, pretendenta saimnieciskā darbība nav apturēta vai izbeigta;
3. pretendentam nav neizpildītu maksājuma saistību pret Slimnīcu, kurām ir iestājies samaksas termiņš;
4. piekrīt personas datu apstrādei pirkuma līguma noslēgšanas mērķim;
5. apzinās, ka jebkura prasība izmainīt izsoles noteikumus tiks uzskatīta par atteikšanos piedalīties izsolē, zaudējot samaksāto izsoles nodrošinājumu.

*Pielikumā:*

1. Pilnvara parakstīt piedāvājumu.[[2]](#footnote-2);

2024.gada \_\_\_\_. \_\_\_\_\_\_\_\_\_\_\_\_\_\_\_\_\_

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pretendenta pārstāvja paraksts, vārds, uzvārds un personas kods (ja ir) |

**Pielikums Nr. 3**

Nolikumam

*par traktora Belarus 320 MK izsoli)*

*identifikācijas Nr. VSIA TOS 2024/1IZ*

**Kustamās mantas pirkuma līgums Nr. \_\_\_\_\_\_**

**Valsts sabiedrība ar ierobežotu atbildību “Traumatoloģijas un ortopēdijas slimnīca”**, reģistrācijas Nr. 40003410729 (turpmāk – Pārdevējs), tās valdes priekšsēdētājas Anitas Vaivodes, valdes locekļu Ineses Rantiņas un Modra Ciema personās, kuri rīkojas uz statūtu pamata, no vienas puses, un

**\_\_\_\_\_\_\_\_\_\_\_\_\_\_\_\_\_**, reģistrācijas numurs \_\_\_\_\_\_\_\_\_\_\_\_\_\_ (turpmāk – Pircējs), tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ personā, kur\_ rīkojas uz \_\_\_\_\_\_\_\_\_\_\_\_\_\_\_\_ pamata, abi kopā turpmāk saukti Puses vai katrs atsevišķi – Puse,

*pamatojoties uz:*

1. *Pārdevēja rīkotās kustamās mantas izsoles par traktora Belarus 320 MK izsoli, identifikācijas Nr. VSIA TOS 2024/1IZ, turpmāk tekstā – Izsole, rezultātiem,*

noslēdz šādu Pirkuma līgumu (turpmāk – **Līgums**):

# **1. Līguma priekšmets**

1.1. Pārdevējs pārdod, un Pircējs pērk traktoru Belarus 320 MK (reģ. Nr. T3281LL), turpmāk tekstā – Manta, ar visām tiesībām un pienākumiem, kādus Pircējam uzliek normatīvie akti, izsoles noteikumi un šī Līguma nosacījumi.

1.2. Mantas pieņemšanu, iekraušanu, no tās vietas Duntes ielā 22, Rīgā, 30 (trīsdesmit) kalendāra dienu laikā no Līguma noslēgšanas dienas ar saviem spēkiem un par saviem līdzekļiem veic Pircējs.

1.3. Pārdevējs garantē, ka Manta nav atsavināta, nav apgrūtināta ar parādiem un saistībām un par to nav tiesas strīdu.

1.4. Šī Līguma parakstīšanas brīdī Pircējam ir zināms Mantas stāvoklis, dabā ar to ir iepazinies un pret to šai sakarā viņam nav nekādu pretenziju.

1.5. Īpašuma tiesības uz Mantu Pircējam pāriet pēc Pirkuma maksas samaksas un ar abu Pušu parakstīta nodošanas – pieņemšanas akta parakstīšanas brīdi.

1. **Samaksas noteikumi**
	1. Pamatojoties uz Izsoles rezultātiem cena par Mantu ir \_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_) un PVN \_\_\_\_\_\_\_\_\_\_\_\_\_\_\_\_\_, kopējā pirkuma maksa ir \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_).
	2. Pircējs Mantas cenu uzskata par atbilstošu un apliecina, ka nākotnē par to necels nekādas pretenzijas Pārdevējam.
	3. Pircējs, parakstot šo Līgumu apliecina, ka veiks pirkuma maksas samaksu Pārdevējam 10 (desmit) kalendāro dienu laikā no šī Līguma parakstīšanas dienas.
2. **Pušu tiesības un pienākumi**
	1. Pārdevējs no savas puses apņemas nekavēt Mantas nodošanu Pircējam.
	2. Pārdevējs nav atbildīgs, ja Manta neatbilst izsoles nolikumam pievienotajā eksperta slēdzienā noteiktajai kvalitātei.
	3. Pircējs no savas puses apņemas 30 (trīsdesmit) kalendāra dienu laikā pēc Līguma noslēgšanas Līgumā noteiktajā kārtībā pieņemt un aizvest Mantu no Pārdevēja.
	4. Mantas iekraušana, transportēšana notiek par Pircēja līdzekļiem. Ja šo darbību laikā tiek nodarīts kaitējums videi un/vai trešajām personām un/ vai Pārdevējam, par kaitējuma un tā seku novēršanu pilnā apmērā ir atbildīgs Pircējs.
	5. Pircējam Mantas izvešanas laikā ir jāievēro ugunsdrošības, darba drošības un vides aizsardzības noteikumu prasības, iekraušanas vai izvešanas laikā radītie atkritumi jāsavāc un jāizved no Pārdevēja teritorijas par saviem līdzekļiem.
	6. Puses tiek atbrīvotas no atbildības par Līguma saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
	7. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei un jānorāda, kādā termiņā ir iespējama un paredzama Līgumā paredzēto saistību izpilde.
3. **Mantas nodošanas – pieņemšanas kārtība**
	1. Mantas nodošana – pieņemšana notiek Pārdevēja teritorijā Duntes ielā 22, Rīgā, ar Pārdevēja sagatavoto Mantas nodošanas – pieņemšanas aktu.
	2. Pārdevējs neparaksta Mantas nodošanas – pieņemšanas aktu, ja nav izpildītas visas šajā Līgumā noteiktās Pušu saistības.
	3. Ja kāda no Pusēm nav izpildījusi Līgumā noteiktās saistības, tai jāatlīdzina otrai pusei ar saistību neizpildi radītie tiešie zaudējumi.
4. **Citi noteikumi**
	1. Puses var grozīt un papildināt Līgumu, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa. Pušu saziņa sakarā ar šī Līguma izpildi notiek rakstveidā.
	2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
	3. Ar šī Līguma spēkā stāšanos, spēku zaudē visi iepriekš starp Pusēm noslēgtie Līgumi par šajā Līguma priekšmetā iekļauto Līguma priekšmetu.
	4. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
	5. Ja Līguma darbības laikā notiek Pušu reorganizācija vai likvidācija, tā tiesības un pienākumus realizē tiesību un saistību pārņēmējs.
	6. Pušu kontaktpersonas saistībā ar Līguma izpildi:
		1. No Pārdevēja puses: Energo un saimniecības nodaļas vadītājs Dainis Kalniņš, tālr. +371 29215262, e-pasts: Dainis.Kalnins@tos.lv;
		2. No Pircēja puses: \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tālr. +371 \_\_\_\_\_\_\_\_\_\_\_\_\_, e-pasts – \_\_\_\_\_\_\_\_\_\_\_\_\_\_\_\_.
	7. Juridiskā statusa, juridiskās adreses, kontaktpersonu vai bankas rekvizītu maiņas gadījumā, Puses pienākums ir 7 (septiņu) darba dienu laikā paziņot par to otrai Pusei.
	8. Līgums sagatavots latviešu valodā, noformēts un parakstīts elektroniskā dokumenta veidā. Katra Puse glabā Līguma eksemplāru elektroniskā dokumenta formā.

**Pušu paraksti un rekvizīti**

|  |  |
| --- | --- |
| **PĀRDEVĒJS:**Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005*Banka: AS „Swedbank”**Konta Nr.: LV92HABA0551009437916**Kods: HABALV22**Tālrunis +371 67399300,**e-pasts:* tos@tos.lv *e-pasts rēķiniem:* rekini@tos.lv  | **PIRCĒJS:***Banka:* *Kods:**Konts* *Banka:* *Kods:* *Konts* *Tālrunis \_\_\_\_\_\_\_\_\_\_\_, e-pasts:*  |

*\*Dokuments ir parakstīts elektroniski ar drošu elektronisko parakstu un satur laika zīmogu*

1. Ne zemāka kā nosacītā pirkuma cena \_\_\_\_\_ EUR bez PVN. [↑](#footnote-ref-1)
2. Jāpievieno, ja piedāvājumu paraksta pretendenta pilnvarota persona; ja piedāvājumu paraksta fiziskās personas pilnvarota persona, pilnvarai ir jābūt notariāli apliecinātai. [↑](#footnote-ref-2)